PAPPNÉ MOLNÁR VERONIKA

**8623 BALATONFÖLDVÁR, ZRÍNYI M.**  **U.**  **46.**

**Balatonföldvár Város Képviselő-testülete**

**8623 BALATONFÖLDVÁR**

**Petőfi S.**  **u.**  **1.**

**Tárgy: Képviselői beszámoló 2021.**  **évről.**

**Tisztelt Képviselő-testület!**

Magyarország helyi önkormányzatairól szóló 2011. évi CXXXIX törvény 32§

(2) bekezdése szerint a települési képviselő a törvényben foglaltak szerint köteles kapcsolatot tartani a választópolgárokkal, akiknek évente legalább egy alkalommal tájékoztatást nyújt képviselői tevékenységéről.

Sajátos helyzetem miatt, 2016 júliusától a közösségi ház vezetőjeként, a város programjain és közösségi ház nyitvatartási idejében gyakran keresnek fel az önkormányzat munkájával kapcsolatosan. Az itt felmerülő kérdésekre, amennyire lehet magam kerestem a megoldást, ha ez nem sikerült, akkor a polgármesteri hivatal dolgozóival közösen. Ezek között volt egyéni, közösségi, szociális és közigazgatás jellegű is.

Balatonföldvári lakóval való kapcsolattartás részemről nem igazán csak hivatalos formában történik, hanem a nem formális módok a jellemzőek. A hozzám személyesen, telefonon vagy e-mailben fordulók problémáit meghallgatom, problémáikat igyekszem kezelni.

Nem csak munkám során, hanem képviselői tisztségemből fakadóan is tevékenyen részt vettem a kiemelt állami és városi ünnepségeken, civil szervezetek által szervezett programokon, rendezvényeken. A civil szervezetekkel igyekszem

szoros kapcsolatot kialakítani, rendezvényeiken megjelenni és bekapcsolódni munkájukba és másokat is arra bíztatni, hogy vegyenek részt a civil életben.

Lehetőségeimhez képest szinte valamennyi testületi ülésen részt vettem. Jelen voltam, mint szavazattal nem rendelkező képviselő több Humán és Pénzügyi Bizottsági ülésen. Ezeknek a bizottságoknak ugyan nem voltam a tagja, de úgy érzem, hogy felelősségteljes képviselői feladataimat csak úgy tudom ellátni, ha kellőképpen felkészülve és tájékozódva hozom meg döntéseimet a képviselő- testületi üléseken. Ezt pedig a bizottságokon történő előkészítő munka folyamán lehet megalapozni.

A munkát természetesen nem egyedül végeztem, hanem képviselőtársaimmal, a hivatal dolgozóval és az érintettekkel együtt. Képviselő- társaimnak, az önkormányzat dolgozóinak szeretném megköszönni, hogy munkámhoz mindig segítőkészen álltak.

Az elkövetkezendő időszakban is igyekszem Balatonföldvár Város és a településen élők érdekeit minden lehetséges fórumon megfelelően képviselni és a felém irányuló bizalmat megszolgálni.

Balatonföldvár, 2022. február 16.

Pappné Molnár Veronika

önkormányzati képviselő